અમદાવાદ: મુખ્યપ્રધાન તરીકે પદભાર સંભાળ્યાના બીજા દિવસે વિજય રૂપાણીની સરકારમાં એકસાથે આઠ ધારાસભ્યોને સંસદીય સચિવ બનાવાયા હતા. ત્યાર બાદ આજે વધુ ત્રણ સંસદીય સચિવોની નિમણૂક કરાતાં કુલ ૧૧ સંસદીય સચિવો નવી સરકારમાં કાર્યરત થશે. સુરત પશ્ચિમના ધારાસભ્ય પૂર્ણેશ મોદી, રાજુલાના ધારાસભ્ય હીરાભાઇ સોલંકી અને દસાડાના ધારાસભ્ય પૂનમભાઇ પરમાર આજે સાંજે ૪ કલાકે સંસદીય સચિવ તરીકે શપથ લેશે. આ સાથે ભાજપ સરકારમાં ૩૬ને સરકારમાં અને પાંચને વિધાનસભા સંચાલનમાં એમ કુલ ૪૧ને પ્રધાનો જેવા અધિકાર મળશે. પક્ષમાં ઊભા થયેલા અસંતોષને લઇને વિસ્તાર, જ્ઞાતિને, ૨૦૧૭ની ચૂંટણીને ધ્યાનમાં રાખીને વધુ ત્રણ સંસદીય સચિવોની નિમણૂક કરાઇ છે.